พูดคุย:มหาวิทยาลัยเกษตรศาสตร์ - วิกิพีเดีย

# พูดคุย:มหาวิทยาลัยเกษตรศาสตร์

### จากวิกิพีเดีย สารานุกรมเสรี

| บทความนี้เป็นส่วนหนึ่งของ สถานีย่อย:สถาบันอุดมศึกษาไทย มีจุดมุ่งหมายที่จะรวบรวมเรื่องทุกอย่าง เกี่ยวกับสถาบันอุดมศึกษาของประเทศไทย ถ้าต้องการมีส่วนร่วมกับโครงการ สามารถทำได้ง่าย ๆ โดยเข้าไปที่ หน้าสถานีสถาบันอุดมศึกษาไทย

## [แก้] มหาวิทยาลัยทางด้านการเกษตรแห่งแรกของไทย

จาก มหาวิทยาลัยเกษตรศาสตร์ และ มหาวิทยาลัยแม่โจ้

- มหาวิทยาลัยเกษตรศาสตร์ เป็นมหาวิทยาลัยทางด้านการเกษตรแห่งแรกของไทย ตั้งขึ้นเมื่อวันที่ 2 กุมภาพันธ์ พ.ศ. 2486
- มหาวิทยาลัยแม่โจ้ เป็นสถาบันอุดมศึกษาด้านเกษตรกรรมที่เก่าแก่และมีชื่อเสียงแห่งหนึ่งของประเทศไทย เปิดสอนเมื่อวันที่ 7 มิถุนายน 2477

ตรงนี้จะนับยังไงดีครับ ว่าใครเปิดก่อน ? ถ้านับปีที่เริ่มเปิดสอน แม่โจ้นั้นเปิดก่อน แต่เกษตรนั้นได้รับสถาปนาเป็นมหาวิทยาลัยก่อน -- 172.174.169.89 19:39, 3 กันยายน 2006 (UTC)

  จุดเริ่มต้นของ มหาวิทยาลัยเกษตรศาสตร์ นั้น เปิดสอนมาตั้งแต่ พ.ศ.2460 รวมทั้ง ได้รับการยกฐานะขึ้นเป็นมหาวิทยาลัยก่อนด้วย ดังนั้น ม.เกษตรศาสตร์ จึงเป็นมหาวิทยาลัยทางด้านทางเกษตรแห่งแรกของประเทศไทย--ScorpianPK 20:11, 3 กันยายน 2006 (UTC)

จาก http://www.mju.ac.th/new-history/index.htm คิดว่าทั้งสองมหาวิทยาลัย มีจุดกำเนิดเดียวกันครับ:

  พ.ศ. ๒๔๖๐ เจ้าพระยาธรรมศักดิ์มนตรี สนาบดีกระทรวงธรรมการได้จัดตั้งโรงเรียนฝึกหัดครูประถมกสิกรรมขึ้นที่ บริเวณหอวังหรือบ้านสวนหสวงสระประทุมบริเวณกรีฑาสถานแห่งชาติในปัจจุบัน เรียกว่า "โรงเรียนฝึกหัดครูประถมกสิกรรมหอวัง" จึงเป็นจุดเริ่มแรกของฐานความคิด และกิจกรรมของรัฐด้านให้การศึกษาแผนใหม่ทางการเกษตร
  พ.ศ. ๒๔๗๗ กระทรวงธรรมการได้จัดตั้งเป็น โรงเรียนฝึกหัดครูประถมกสิกรรมภาคเหนือ โดยรับนักเรียนจากผู้ที่สำเร็จมัธยมปีที่ 6 หลักสูตรกำหนดเวลาเรียน 2 ปี โดยมีพระช่วงเกษตรศิลปการ ซึ่งขณะนั้นเป็นหัวหน้าสถานีทดลองกสิกรรมภาคพายัพ ดำรงตำแหน่งเป็นอาจารย์ใหญ่ด้วย
  พ.ศ. ๒๔๗๙ กระทรวงธรรมการได้จัดตั้ง "โรงเรียนมัธยมวิสามัญเกษตรกรรมภาคเหนือขึ้น" โดยใช้สถานที่ร่วมกับโรงเรียนฝึกหัดครู ประถมกสิกรรมประจำภาคเหนือ โรงเรียนวิสามัญเกษตรกรรมที่ตั้งขึ้นใหม่นี้มีหลักสูตรเวลาเรียน 4 ปี โดยรับจากผู้ที่สำเร็จชั้นมัธยมปีที่ 4 โรงเรียนสามัญ เมื่อเรียนจบแล้วกระทรวงธรรมการกำหนดให้มีวิทยฐานะเทียบเท่าชั้นมัธยมปี่ที่ 8

.... -- 172.174.169.89 19:59, 3 กันยายน 2006 (UTC)

    จุดกำเนิดของ ม.เกษตรศาสตร์ คือ "โรงเรียนฝึกหัดครูประถมกสิกรรมหอวัง" ซึ่งเปิดสอน เมื่อปี พ.ศ.2460 ซึงเป็นจุดเริ่มของ ม.เกษตรศาสตร์ครับ แต่จุดกำเนิดแม่โจ้จริง ๆ นั้น เหมือนเป็นการขยายวิทยาเขตของ ""โรงเรียนฝึกหัดครูประถมกสิกรรมหอวัง"" ขึ้นไปทางภาคเหนือ นั่นคือ "โรงเรียนฝึกหัดครูประถมกสิกรรมภาคเหนือ" ซึ่งเปิดทำการเรียนการสอนจริง ๆ คือ พ.ศ.2477 ครับ หรือถ้าไปดูหน้าประวัติของ ม.เกษตรศาสตร์ จริง ๆ นั้น มีประวัติมาตั้งแต่ปี พ.ศ. 2447 ด้วยซ้ำครับ อีกทั้ง ในตัวบทความยังเขียนว่า "มหาวิทยาลัยทางด้านการเกษตรแห่งแรกของไทย " ซึ่งควรจะนับในปีที่สถาปนาเป็นมหาวิทยาลัย โดยม.เกษตรศาสตร์ สถาปนาเมื่อ พ.ศ.2486 และ ม.แม่โจ้ สถาปนาเป็นมหาวิทยาลัยแม่โจ้ เมื่อ พ.ศ.2525 --ScorpianPK 20:08, 3 กันยายน 2006 (UTC)

  ควรจะมีพูดถึงประวัติศาสตร์ที่มีร่วมกันไว้หน่อย ทั้งในสองบทความดีมั๊ยครับ อย่างรูปในสัญลักษณ์มหาวิทยาลัยทั้งสอง ก็เป็นรูปเดียวกัน -- 85.214.38.21 07:58, 4 กันยายน 2006 (UTC)
    ดีครับ ช่วยกันเขียนได้เลยครับ --ScorpianPK 11:25, 4 กันยายน 2006 (UTC)

  อ่าน ๆ แล้วยังสับสนอยู่หน่อย เนื่องจากย้ายไปย้ายมา จากที่ดู ความเป็นมาก่อนจัดตั้งมหาวิทยาลัย จากเว็บไซต์มหาวิทยาลัยเกษตรศาสตร์
  "โดยในปี พ.ศ. 2481 กระทรวงเกษตราธิการได้จัดตั้งสถานีเกษตรกลางขึ้นในท้องที่ อำเภอบางเขน กรุงเทพมหานคร อันเป็นที่ตั้งวิทยาเขตหลักของ มหาวิทยาลัยเกษตรศาสตร์ในปัจจุบัน และได้ย้ายวิทยาลัยเกษตรศาสตร์จากแม่โจ้มาบางเขน"
  รวม ๆ จากหน้านั้น จับความได้ประมาณว่า เริ่มเป็นโรงเรียนที่กรุงเทพ/ภาคกลาง (หลายแห่ง) และก็ขยายไปทุกภาค มีแห่งหนึ่งกลายเป็นวิทยาลัยที่ภาคเหนือ (แม่โจ้) แล้วก็ย้ายวิทยาลัยกลับมาภาคกลาง ก่อนจะกลายเป็นมหาวิทยาลัย (เกษตรศาสตร์)
  -- 80.237.173.67 21:38, 4 กันยายน 2006 (UTC)

    ลองอ่านประวัติของ 2 มหาวิทยาลัยไปคู่กันดูนะครับ เพราะ 2 มหาวิทยาลัยนี้มีประวัติความเป็นมาคู่กัน ถ้าอ่านจากหน้าของประวัติ ม.แม่โจ้ จะเข้าใจกว่า

- พ.ศ. ๒๔๘๒ กระทรวงเกษตราธิการได้จัดตั้งวิทยาลัยเกษตรศาสตร์ขึ้นที่เกษตรกลาง บางเขน กรุงเทพฯ และที่แม่โจ้ให้เตรียมเป็น "วิทยาลัยเกษตรศาสตร์" หลักสูตรเวลาเรียน 2 ปี โดยรับจากผู้สำเร็จชั้นมัธยมปีที่ 6 สำเร็จจึงเข้าศึกษาต่อที่มหาวิทยาลัยเกษตรศาสตร์บางเขนได้เลย
- พ.ศ. ๒๔๘๖ เปลี่ยนเป็น "โรงเรียนเตรียมอุดมศึกษามหาวิทยาลัยเกษตรศาสตร์" ทั้งนี้เพราะวิทยาลัยเกษตรศาสตร์ที่บางเขน ได้รับการสถาปนาเป้นมหาวิทยาลัยเกษตรศาสตร์
- พ.ศ. ๒๔๙๑ กระทรวงเกษตราธิการได้โอนกิจการให้แก่กรมอาชีวศึกษา กระทรวงศึกษาธิการและเปลี่ยนเป็น "โรงเรียนเกษตรกรรมแม่โจ้"

คล้ายกับโอนการเรียนการสอนมาที่บางเขน และที่แม่โจ้ให้เป็นโรงเรียนเตรียมมหาวิทยาลัยหรือเปล่าครับ --ScorpianPK 05:24, 5 กันยายน 2006 (UTC)

ดึงข้อมูลจาก "http://th.wikipedia.org../../../%E0%B8%A1/%E0%B8%AB/%E0%B8%B2/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B9%80%E0%B8%81%E0%B8%A9%E0%B8%95%E0%B8%A3%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C.html".

##### Views

- บทความ
- อภิปราย
- รุ่นปัจจุบัน

##### ค้นหา